میری بێ زیان (ئەلبوم)

**میری بێ زیان** 

ئەلبومی ستۆدیۆیی موحسین چاوەشیە کە سەرەتا بڕیار بوو ناوبنرێت جەنگیز  بەڵام پاشتر  میری بێ زیان وەکو ناوی فەرمی ئەلبومەکە دیاریکرا ، میری بێ زیان ١٢ تراکەو ٦ تراکی نێو ئەلبومەکە هۆنراوەی مەولانای ڕۆمین و سیانیشیان هۆنراوەی حسێن سەفان و سێ تراکەکەی دیکەش لە هۆنراوەی لەسەعدی و عەلی ئەکبەر یاخی تەبار و پیدرام باریزین ، موحسین چاوەشی و عادل ڕوحنەواز و بێهروز سەفاریان و فەرشاد حوسامی و بابەک نوقەوی دابەشکارانی ئەلبومەکەن.

میری بێ زیان ڕیکۆردی فرۆشتنی یاسایی و ڕیکۆردی داونلۆدی نایاسایی شکاند و تەنها دوای دە خولەک لە بڵاو بونەوەی ئەلبومەکە کەوتە ئینتەرنێتەوە

## تراکەکان
### میری بێ زیان
میری بێ زیان بە فارسی (امیر بی گزند) تراکی سەرەکی ئەلبومەکەیە ٢:٥٨ خولەکە و لە هۆنراوەی مەولانای ڕۆمیە و دابەشکردنی موحسین چاوشیە ، گۆرانیەکە بە چەند دەنگێکی تێکەڵ کە ستایشی خودان بە شێوازی ئاینە جیاوازەکان و بانگێک دەست پێدەکات و تێکڕای گۆرانیەکە پیاهەڵدانە بەسەر بەرامبەردا و باس لە گەورەیی و جوانی و پڕلوتفی بەرامبەر دەکات ، موحسین چاوشی ویستویەتی گۆرانیەکە بۆ هەموو کەسێک بێت بێ جیاوازی هەربۆیە لە نێو گۆرانیەکەدا دەنگ و ئاوازی جیا جیا دەبیسترێت کە هەندێکیان ئاوازی مەسیحیانە و بوداییانەیە لەگەڵ و ئاوازگەلی هندی و چینی

میهران دەروێش بەم شێوەیە هۆنراوەی گۆرانیەکە شی دەکاتەوە: وشەی عەجەب زۆر بەکاردەهێنرێت لە هۆنراوەکەدا کە گوزارشتە لەوەی عەجەب و سەرسامی لە کەسی بەرامبەر بێکۆتاییە و کاتێک دەڵێت **عەجەب حەڵوایەکی شیرینی تۆ میری بێ زیانی تۆ** واتە تۆ چەنێک شیرینیت تۆ میریت و دەسەڵاتت هەیە کەچی هیچ زیانێک هیچ ئازارێک لە تۆ بەدی ناکرێت . وە کاتێک دەڵێت  **ئازار بە هەر چی بگەیەنیت ئەو شتە گیانی دێتە بەر** واتە تۆ ئازار (ئازار بەو واتایە دانراوە کە بەرامبەر ئازاری نییە بەڵام ئازاریشی هەر گەشێنەرەوەیە) بە هەرچی بگەیەنیت ئەو شتە دەژێتەوە و گیانی دێتەوەبەر و دەگەشێتەوە.

کاتێک دەڵێت **گیان بدەرەوە بە دڵ و گیانمان دڵی تەنگی پەرێشانمان گوڵستان لە زیندان دروست بوو ...** واتە مەولا گیان ئێمە دڵتەنگ و پەرێشانی تۆین گیان بکەرەوە بە بەرماندا و ئەم زیندانەمان بۆ بکە بە گوڵستان بە خۆشەویستی و عیشقی خۆت

### دڵی من
دڵی من بە فارسی (دل من) دووەمین تراکی ئەلبومەکەیە و لە هۆنراوەی مەولانای ڕۆمیە و دابەشکردنی بێهروز سەفاریانە و ماوەی گۆرانیەکە ٣:٥٤ خولەکە

### جەنگیز
جەنگیز بە فارسی (چنگیز) سێیەمین تراکی ئەلبومەکەیە لە هۆنراوەی عەلی ئەکبەر یاخی تەبار و دابەشکردنی بێهروز سەفاریانە ماوەی گۆرانیەکە ٥ خولەکە ، هۆنراوەی گۆرانی جەنگیز بە یەکێک لە سەرنجڕاکێشترین گۆرانیەکانی ئەلبومەکە دادەنرێت سەرەتا بە چەند لۆمەکردنێکی خود دەست پێدەکات و دەڵێت  **چیت بە خۆت کرد بوغزی شەقامە بێ ڕێکارەکان چیت بەخۆت کرد ئاوازخوێنی شاری بێ شاعیر** ، پاشان باسی دەردێک دەکات کە هیچ کەس پێی نازانێت و دەڵێت **چ دەردێک دەکێشێت عاشق تەنها پایز دەیزانێت خۆراسان لە چی دەناڵێت تەنها جەنگیز دەزانێت** وشەی جەنگیز ئاماژەیە بۆ جەنگیز خان کە لە سەردەمی خۆیدا نیوەی خەڵکی خۆراسانی کوشتوە و وێرانی کردووە شاعیر ئاماژە بەوە دەکات بە شێوەیەک وێرانکراوە تەنها وێرانکەر بە حاڵی دەزانێت ، پاشان لە دێڕەکانی داهاتودا  بەردەوام دەبێت لە باسکردنی دەردە پەنهانەکەی تا کۆتا دێڕ بە نائومێدیەوە دەڵێت **دیداری تۆ ڕێی تێناچێت تەنانەت لەسەر گۆڕیشم**

### ئەوە کێیە ئەوە؟
ئەوە کێیە ئەوە؟ بە فارسی (این کیست این؟) چوارەمین تراکی ئەلبومەکەیە هۆنراوەی مەولانای ڕۆمیە و دابەشکردنی خودی موحسین چاوشیە ، گۆرانیەکە ڕیتمێکی خێرای هەیە وەسف گەلێکی تایبەتی تێدایە وەکو **ئەمە کێیە ئەمە کێیە ئەمە یوسفی دووەمە** بە گشتی کەسی بەرامبەر لەم گۆرانیەدا مەدحکراوە و لە دێڕێکی دیکەدا دەڵێت **مەست و پەرێشانی تۆم پەیڕەوکەری فەرمانی تۆم ئیسحاقی قوربانی تۆم** ئەوەی جێی سەرنجە بەپێی ئاینی ئیسلام وا بڕیار بووە  ئیسماعیل بکرێتە قوربانی بەڵام لە هۆنراوەکەدا مەولانا دەڵێت ئیسحاقی قوربانی تۆم کەوا دەردەکەوێت سودی لە ئاینەکانی دیکە وەرگرتبێت بۆ ئەم نیوەدێڕە

### جەنگ زەدە
جەنگ زەدە بە فارسی (جنگ زده) پێنجەمین تراکی ئەلبومەکەیە ٤:٣٧ خولەکە و هۆنراوەی پیدرام باریزیە و دابەشکردنی فەرشاد حاسمیە ، گۆرانیەکە باس لە کەسی بەرامبەر دەکات هەر ئەندامێکی کەسی بەرامبەری و خۆی بە ناوچەیەک بەراورد کردووە ، سەرەتا دەڵێت **دڵت تاران چاوت شیراز لێوت پاوە هەوات بەندەر**  هەر بەراوردێک کە دانراوە بە ژیری وریایەوە دانراوە لە گۆرانیەکەدا دڵی بە تاران بەراورد کردووە بەو واتایەی دڵت وەک و تاران گەورەیە ، پاشان دوایی چەند نیوە دێڕێک ناوی کوردستان دێنێت و دەڵێت **لە دەمارەکانمدا هەیە خوێنی کوردستان** موحسین چاوشی لە دواهەمین کارەکانیدا زیاتر لە پێشتر ناوی کوردستان دێنێت دوای ئەلبومی میری بێ زیانیش جارێکی دیکەش لە گۆرانی کوڕەکەمدا وتی **خەڵکی کوردستانە** ، دواتر لە گۆرانی جەنگ زەدە دەڵێت **وێرانم وەکو خوڕەم شەهر بەڵام تۆ خوڕەم ئابادی** لێرەدا ئاماژە بەوە دەکات وەک و خوڕەم شەهر وێرانە چونکە خوڕەم شەهر لە جەنگی ئێران و عێراقدا خاڵێکی گرنگ بووە وێرانی زۆری دیوە بەڵام خوڕەم ئاباد هەمیشە ناوچەیەکی ئاوەدان بووە ، دواتر بەردەوام دەبێت لە باسکردنی ئازاری خۆی و دەڵێت **تۆ بە لایلایە خەوت لێکەوت منیش بە شەپۆلی خەمپارە** ،خەمپارە بە چەکێک دەوترێت بۆمب هەڵدەدات

## پەراوێزەکان


پۆل:وتارە ھەتیوەکان